Géraud-Marie Soubrier

**Géraud-Marie Soubrier** (1826–1899) var en fransk prelat og katolsk biskop av Oran.
## Liv og virke
### Bakgrunn
Géraud-Marie Soubrier ble født i en bondefamilie. I en alder av 10 år begynte han på internatet i Badailhac på initiativ av onkelen, sokneprest i Brezons. Da dette ble stengt, fullførte han sine klassiske studier ved høyskolen i Aurillac og gikk deretter inn på storseminaret i Saint-Flour.

Han svarte på kallet fra bispedømmet Alger som manglet prester, og sluttet seg til det etter at han var blitt diakonviet.

### Prest
Géraud-Marie Soubrier ble presteviet den 7. april 1849 i Alger av Louis-Antoine-Augustin Pavy og sendt til *Saint-Louis*-katedralen i Oran hvor han ble utnevnt til sokneprest mens byen led under en stor koleraepidemi. Han ble deretter utnevnt til sogneprest i Hussein-Dey øst for Alger og var der i fire år. Deretter ble han sogneprest i Alger-bydelen Cité-Bugeaud (Bal-el-Oued) i november 1853. I 1857 tok han ansvaret for sjelesorgen i Philippeville.

I juli 1863 vendte han tilbake til Alger hvor han ble betrodd sjelesorgen ved *Notre-Dame-des-Victoires*. Han ble deretter utnevnt til erkeprest i *Saint-Louis*-katedralen i Alger i desember 1872, hvor han ble værende i 14 år. Charles Martial Lavigerie viste sin tillit til ham ved å utnevne ham til generalvikar.

### Biskop av Oran
Den 2. mars 1886 ble han utnevnt til biskop av Oran og prekonisert den 10. juni samme år. Han ble ordinert til biskop den 2. oktober 1886 i *St. Filip-katedralen* i Alger av erkebiskopen av Alger og Kartago, Charles Martial Lavigerie; medkonsekratorer var koadjutor-erkebiskopen av Alger, Prosper Auguste Dusserre, og biskopen av Constantine-Hippone, Barthélemy Clément Combes.

Utnevnelsen kom etter at erkebiskop Lavigerie hadde insistert på det. Det skjedde etter en periode hvor biskopene etterfulgte hverandre i rask rekkefølge i dette bispedømmet. Han kom til et bispedømme sterkt preget av antiklerikalisme.

Han inviterte salesianerne til bispedømmet; de ankom i 1891 for å ta ansvar for magisterskolen ved *Saint-Louis-katedralen* i Oran, den gang under beskyttelse av forstaden *Eckmühl* i Orans arbeiderforsteder. I 1893 bosatte *sœurs de Notre-Dame Auxiliatrice* - ordenssøstre i den salesianske ordensfamilie - seg i Mers-el-Kébir.

Det gikk senere raskt tilbake med hans helse, og han fratrådte og gikk i pensjon den 24. mars 1898. Han døde den 11. agust 1899 i en alder av 73 år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1724-1799) *1790
* Erkebiskop Jean-Joseph-Marie-Victoire de Cosnac (1764-1843) *1819
* Kardinal Clément Villecourt (1787-1867) *1836
* Kardinal Charles-Martial-Allemand Lavigerie (1825-1892) *1863
* Biskop *Géraud-Marie Soubrier*  (1826-1952) *1899

## Referanser